|विवेक ओबेरॉय और उनकी पत्नी प्रियंका|
नए वर्ष की शुरुआत के लिए बॉलीवुड अभिनेता विवेक ओबरॉय ने चुना आगरा का ताजमहल। वह अपनी पत्नी प्रियंका अल्वा आबरॉय और परिवार के सदस्यों के साथ नया वर्ष मनाने आगरा आये थे। बॉलीवुड एक्टर अपने परिवार के साथ करीब एक घंटे तक ताजमहल के भीतर रहे। ताज की सुंदरता को देख वह बहुत खुश थे । लोगों ने विवेक को ताजमहल में पहचान लिया और उनके साथ फोटो खिंचवाने की कोई भी कोशिश नहीं छोड़ी। फोटो खिंचवाने के लिए लोगों के मध्य होड़ मच गई। सीआईएसएफ के जवानों ने उनको सुरक्षा घेरे में लेकर ताजमहल का भ्रमड़ करवाया। ताज अवलोकन के तत्काल बाद वह सीधे होटल के लिए रवाना हो गए।